JohanHeinsen/ENO huggingface dataset:
Odense Adresse-Contoirs Efterretninger, 1828-02-22
Jmod den forrige Justitsminister Grev v. Pepronne, (sørgelig Jhukommelse) er omdeelt en med Beviser ledsaget Klage om en lovstridig 21 Maaneders Fængsling mellem de Deputerede. Ogsaa har Grev v. Tascher i Pairs kammeret gjort Forslag om Opretholdelsen af Pairernes Forrettigheder; men skal igjen have taget det tilbage, uvis om for stedse, eller blot indtil Kammeret har faaet Tak adressen fra Haanden. Gazette de France gjør sig lystig over, at Hr. v. Chateaubriand kun havde 5 Stemmer til Kommissionen, som skal gjøre Udkast til samme, hvorpaa Konstitutionel igjen forsikrer, at Hr. v. Villele havde kun een og det formodentlig endda - sin egen Statsminister og Universitets=Stormester, Hr. de Vatismenil, er nu ogsaa udnævnt til Minister=Statssekretair for den offentlige Underviisning. Der udkommer et eget ministerielt Aftenblad, som har lovet Apartiskhed, men i første Nummer kun givet maadelig Prøve derpaa. J St. Cyr Skolen er forefaldet nye saa alvorlige Uordener, at Krigsministeren selv har begivet sig dertil. 3 Elever ere bortvi1ste, 7 satte i Abbedie=Fængselet og de øvrige er det forbudet at komme udenfor Skolen. Jesuiterne skulle dog aldrig være med i Spillet, som næsten lader sig formode, naar Man seer hvor fortvivlet de kjempe for deres Tilværelse! J den Lyonner Tidende haane de Hr. v. Montlosters graae Haar, og forsikre Liberalerne, at medens Enkelte af dem intet ville vide af Jesuiter at sige, gives der 20,000 Familiefædre, som ville have dem og endnu ti Gange flere, hvis det skulde lykkes dem at faae Colerants og Frihed indført. Da i Vaucluse=Departementet et protestantisk Fruentimmer nylig døde, ophidsede en fanatisk Præst Pøbelen til at kaste Skarn efter Kisten og raabe: i Rakkerkulen med hende!
Odense Adresse-Contoirs Efterretninger, 1828-02-22
J Naney tiltales en ung Præst, som har tilladt sig at misbruge Prædikestolen til de groveste personlige Udfald.
Odense Adresse-Contoirs Efterretninger, 1828-02-22
Storbrittannien. Den 8 d. fremkom Hr. Brongham i Underhuset med sit bebudede Foredrag om de brittiske Loves Tilstand og Nødvendigheden af at foretage en Reform med samme. Uagtet hans Tale varede over 6 Timer og fylder henved 14 drøie Svalter i Koureren, opvakte den fortjent og almindelig Beundring som et Mønster af Veltalenhed, der vilde gjøre selv en Demosthenes og Cicero Ære. Han indbød Huset til, efterat Man havde overvundet Napoleon i Feldten, at efterligne ham som Lovgiver. En større Hæder kunde ikke tænkes, end den at forbedre Lovgivningen og lette Borgerne Rettens Nydelse. Augustus lød hans indtrængende Røst - brændemærket som Hersker ved Grusomhed; og Troløshed, roste sig af at have modtaget et Rom af Teglstene og forvandlet det til Marmor. Hvor langt ædlere er vor Konges Hæder, naar han engang kan sige: jeg fandt en bekostelig og efterlader en simpel Retspleie; jeg fandt Retten som en med syv Segl tillukt Bog og efterlader den som et aabent Brev, jeg fandt Retten som de Riges Eiendom og efterlader den som de Fattiges Arvedeel; jeg fandt den som et tveegget Sværd i den Snediges og Undertrykke rens Haand, og efterlader den som den Retskafnes Vær og Uskyldighedens Skjold. Paa Hr. Peels Forslag blev den videre Undersøgelse herover udsat i 14 Dage.
Odense Adresse-Contoirs Efterretninger, 1828-02-22
J de foregaaende Møder er indleveret en Mængde Ansøgninger for Katholikerne, og Hr. Hume forlangte en Beretning om Sparekasserne. Hr. Peel har anmeldt et Forslag til en Kommittee, for at undersøge Finantserne, og Hr. Wellington skal have yttret, at ei engang Personer af høieste Rang skulle undtages for de Jndskrænkninger, som agtes indførte. Overhuset har misbilliget en irlandsk Pairs Arrest for Gjeld, og befalet de Embedsmænds Hæftelse, som have tilladt sig dette Skridt.
Odense Adresse-Contoirs Efterretninger, 1828-02-22
J den omstændelige Tale, Hr. Huskisson holdt ved Valghandlingen i Liverpool, beklagede han meget Lord Landsdowns og Carlisles Udtrædelse af Ministeriet; men forsikrede tillige, at han allene havde beholdt sin Post i samme under den udtrykkelige Betingelse: at der ingen Forandring skeete i Landets Politik. Jøvrigt havde han selv aldrig hørt, til Whigs=Partiet og ønskede, at Benævnelserne af Wighs- og Torns ganske maatte ophøre. Medens Journal des Debats opholder sig over den brittiske Trontale, som den meest upopulære, Man nogensinde hørte, og deri vil gjenkjende en Førsteminister, der er opvoxet i Leiren, og vant til den indiske Despotisme, forsvarer Koureren samme imod den beskyldning, at der skulde forekomme Udtryk, hvorved den franske Regjering kunde fristes til at afvige fra Rigets Love og Jnteresse.
Odense Adresse-Contoirs Efterretninger, 1828-02-22
Spanien. Det ansees nu for afgjort, at de franske Tropper skulle rømme Landet enten i de sidste Dage af Marts eller første Dage af April Maaned. De, som befinde sig i det sydlige Spanien, skulle indskibes i Cadix. Hr. Calomarde er ogsaa bleven syg i Barcellona. Medens en Kommission virkelig skal være udnævnt til at forfatte Amnestie=Dekretet, er i Saragossa nylig paa en Dag skudt hele 6 Agraviados, uagtet alle Generalkapitainens Forestillinger om deres Benaadelse. Frygten for en Folkeopstand var derved saa stor, at Garnisonen maatte blive under Vaaben den hele Dag, og de dømte, da de saae det blev Alvor, udstødte de skrækkeligste Forbandelser imod Øvrigheden og Munkene, som havde forført dem. Et Linie-Regiment er ogsaa beordret til Avila, for at holde Orden ved nogle Geistliges og Embedsmænds Henrettelse. De fleste Agraviados, som vare flygtede til Frankerig, ere atter vendte tilbage til den spanske Grændse, ved hvilken Leilighed Jep deel Estangs skal være hæftet. Grev d'Espagne har udstædt en befaling for Catalonien angaaende Søn- og Festdagenes Helligholdelse, Tiendernes punktlige Betaling og en vis Klædedragt, lige indtil Haarets Snit, hvilken Forskrift og skal være anvendelig paa Udlændinger. Den engelske Konsul har imidlertid paa sine Landsmænds Vegne protesteret derimod.
Odense Adresse-Contoirs Efterretninger, 1828-02-22
Portugal. Den 6 d. er Infanten Don Miguel endelig afseilet paa en portugisisk Fregat fra Plymouth, og vil altsaa snart kunne ventes til Lissabon, hvor han skal modtages med samme Høitidelighed som Kong Johan Vlved hans Tilbagekomst fra Brasilien, blot med den Undtagelse, at Stadens Guldnøgler ikke blive ham overleverede. De Deputeredes Kammer har ogsaa vedtaget, at den Deputation, som skal modtage Jnfanten ved hans Ankomst, ikke maa gaae ombord paa det Skib, som overfører ham. Siden der er valgt liberale Officerer til Paraden paa Jndtogsdagen, hænge de Apostoliske igjen med Hovederne.
Odense Adresse-Contoirs Efterretninger, 1828-02-22
J Lissabon udkommer nu og en politisk Tidende, Konstitutionel kaldet, som lover at handle udførligt om Kamrenes Møder; men saalænge Censuren staaer ved Magt, lader sig ikke vente stort af den. Jblandt flere Forhandlinger ere de Deputerede blevne færdige med Presseloven, som Man dog frygter vil møde Modstand i Pairskammeret. Herer nu vedtaget at forfølge Sagen imod de 4 forhen omtalte Pairs, som imidlertid ere suspenderede fra deres Fuuktioner.
Odense Adresse-Contoirs Efterretninger, 1828-02-22
Aarsagen, hvorfor Prindsesse-Regentinden nylig paa sin Reise til Klosteret i Santes var i dyb Sorg, skal have været hendes Søsters Formæling med Marquis Lould, da det her er Skik, at Familien bære Sorg en heel Maaned, naar Adelige indgaae en Mis=Alliance.
Odense Adresse-Contoirs Efterretninger, 1828-02-22
Græsketyrkiske Anliggender. Efter Handelsbreve fra Odessa af 1 Februar havde Alt der et krigersk Udseende, siden det russiske Gesandtskabs Personale havde bragt Efterretning fra Konstantinopel om et af Storherren udgivet Firman, hvorefter Bosphorus skulde spærres for alle fremmede Flag, alle Franker uden Forskjel lige med andre Kayas staae under Portens umiddelbare Beskyttelse eller rømme Hovedstaden, og Embargo lægges paa alle engelske, russiske og franske Skibe. Den ene haarde Forholdsregel fulgte paa den anden. Et Hattischerif til Paschaerne i Provindserne har ogsaa forøget Bekymringen, da det deri hedder, at det endelig er lykkedes, de troløse Russer, at forføre to andre Magter til at fremme Rigets Omstyrtning. De til Konstantinopel indkaldte Ayans eller Notabler vende efterhaanden tilbage med Jnstruktioner, hvis Jndhold er en Hemmelighed, men formodes at angaae den almindelige Væbning i Provindserne i Tilfælde af en Krig. J Wien vil Man derimod slet ikke fæste Troe til disse Rygter; men haaber, at Traktaten af 6 Juli til næste Foraar vil vorde antaget uden videre Vidtløftighed.
Odense Adresse-Contoirs Efterretninger, 1828-02-22
J London synes Troen paa Freden ogsaa urokkelig, og af den Eftergivenhed, Porten alt har viist, haaber Man Resten nok vil finde sig. Hvor hemmelig utilfreds den nærværende Førsteminister end kan være med den Tilstand, hvori han har forefundet de græske Anliggender, tvivler Man dog ikke om, at han jo vil opretholde Traktaten, i det mindste saalæng Lord Dudler staaer i Spidsen for de udenlandske Sager, men sikkert ei heller gaae et Skridt videre. Koureren omtaler som Rygte, at de 3 Magters Ambassadeurer, som for modentlig ere samlede paa Corfu, skulle vende tilbage til Konstantinopel og Porten endnu tilstaaes 2 Maaneders Betænkningstid. Hvor meget der har været talt om den russiske Keisers og Storfyrsternes forestaaende Afreise til Armeen, hedder det nu, at Keiseren ikke forlader Petersburg, i Vinter, men agter i April eller Mai, ledsaget af Keiser, inden, at tiltræde en Reise til de sydlige Provindser. Hs. Keiserl. H. Cæsarewitsch, Storfyrst Constantin, indtraf den 7 d. fra Warschau til Petersburg.
Odense Adresse-Contoirs Efterretninger, 1828-02-22
Amerikanske Anliggender. Det forestaaende Præsidentvalg i de forenede nordamerikanske Stater sætter alle Partier i Bevægelse, og General Jackson vil sandsynlig gaae af med Seieren. Forrige Gang havde han flere Stemmer end enten Cramfort eller Adams(Pluraliteten); men den absolute Fleerhed (Majoriteten, fattedes, og i dette Tilfælde vælger Senatet og Repræsen. tanternes Huus en af Kandidaterne, hvorved Hr. Adams blev den Lykkelige. For nu at forebygge dette, søger det Jacksonske Partie at gjøre Nationens umiddelbare Ret til selv at vælge sin Præsident gjeldende, til hvilken Ende Hr. Bogardus i Staten Neuporks Senat den 7 Januar sidstl. har foreslaaet den Forandring i Forbunds-Forfatningen, at det endelige Valg af en Præsident allene i Fremtiden skal tilkomme de enkelte Staters Lovgivere eller Folket. Dette vigtige Forslag blev beordret til Trykken og har som begribeligt alt foranlediget hidsige Debatter.
Odense Adresse-Contoirs Efterretninger, 1828-02-22
Udenlandske Blandinger. Frankerig. Ved sidste Audients skal Hs. K. H. Dauphin have modtaget en Deputeret af høire Side, som tillige er Regimentschef, med denne strænge Tiltale: "Jeg veed, min Herre! at De har tilladt Dem lige saa usømmelige som for den Kongelige Tjeneste skadelige Yttringer til Deres Regiment, og sagt, at i Fremtiden kunde allene adelige Officerer vente Forfremmelse. Jeg vil haabe, i Fremtiden ikke at behøve at give Dem slig en Jrettesættelse.
Odense Adresse-Contoirs Efterretninger, 1828-02-22
Ved et Bal hos en Dame i Paris indtraf nylig den Ulykke at Gulvet blev sprængt og sank ned i Kielderen med de ung Dandsende, over 100 i Tallet. Hvilken Skræk og Forvirring denne Scene maa have vakt, er let at forestille sig.
Odense Adresse-Contoirs Efterretninger, 1828-02-22
Tydskland. Hr. v. Gagern anbefaler atter Udvandring til meere ubeboede Egne som det eneste af Naturen selv betegnede Middel imod Overbefolkningen i flere europæiske Stater, og ønsker, at den, istedetfor at hindres, maatte tillades og lettes ved at organiseres efter faste Regler. (De øvrige Efterretninger følge.)
Odense Adresse-Contoirs Efterretninger, 1828-02-22
Beltpassage fra den 15 til 20 Februar 1828. Fra Fyen til Sjelland. Kand. pharm. Schondel; Skibskapitain K. H. Schipper Styrmand J. M. Krag; Hestehandler Jensen: Kammerherre, Grev v. Baudissen; Strømpehandler S. C. Winther. Fra Sjelland til Fyen.
Odense Adresse-Contoirs Efterretninger, 1828-02-22
Sekondlieutenant v. Wardenburg; Møllebygger og Tømmermester J. Bunesen; Handelsfuldmægtigerne F. Bruere, F. W. Bieling og M. Lilie, Kjøbmændene J. v. d. Heydt, H. Bertheau, A. H. Riebach og L. Larsen; Forvalter J. P. Jordan; Hoftandlæge M. Moresco; Proprietair A. Valentiner.
Odense Adresse-Contoirs Efterretninger, 1828-02-22
Kjøbenhavns Børs-Kours den 19 Februar 1828. Hamb. 2 M. - k. S. 220. Species 221, solgtes til 15 Rbmk. 4 s. Norske Speciessedler pr. 100 Species 156 a 156 1/2 Rbd. Sedl. Svenske pr. Rdlr. Rigsgjeld 50 1/2 a 51 Rbs. Tegn. PCt. Kongel. Oblig. (u. R.) 85 a 85 1/2 Rbd. Sedl. Dito dito dito 77 1/2 a 77 1/2 i Bco. Nationalb. Oblig. af Laan 4 Febr. 1820 : 102 a 102 3/4 Rbd. r. S. dito ....................... 113 1/2 a 113 1/2 Rbd. Sedl. Dito, 1 PCt. uopsig. Rigsbkobl. (Renter pr. 6 Jan.) 98498 Rbd. r. S. 1 PCt. norske Laan ved Hambro & Søn 106 a 106 1/2 i Bco. 5 PCt. Dito Nye.................. 98 1/2 i Bco. 6 PCt. nye eng. Oblig. (1 L. Sterl. 14 Bcomk.) 59 L. Sterl. Asiatiske Actier - i Sedl. - Bank-Disconto: 4 PCt.
Odense Adresse-Contoirs Efterretninger, 1828-02-22
Ved Tallotteriets 1290 Trækning i Kjøbenhavn udkom: No. 5. 42. 54. 49. 56.
Odense Adresse-Contoirs Efterretninger, 1828-02-22
AVERTISSEMENT S. Efter at have mistet vor kjære Moder den 1 Februar f. A. fristede vi den tunge Skjebne i Dag, efter et langvarigt og immerteligt Sygeleie, ved Døden at berøves vor inderlig elskede og kjerlige Fader, Erich Christensen, Herredsfoged i Sunds og Gudme Herreder; hvilket herved bekjendtgjøres fraværende Slægt og Venner af hans dybtsørgende Børn. Svendborg den 19 Februar 1828.
Odense Adresse-Contoirs Efterretninger, 1828-02-22
Ved en blid stille og rolig Død bortkaldte den for os alle Dødelige evin undgrandskelige Gud vor eiegode Moder, Anne Barabra, Enke efter afdøde Kjøbmand Hansen i Middelfart, fød Mathiesen, i sin Alders 55 1/2 Aar, i Dag Morges Kl. 6, den 18 Februar d. A. Hvad hun, den nu Forklarede, i Ædelmod som Moder, i stille huuslige Dyder og fornuftig Bestyrelse af det hende af Gud Anfortroede var, føle vi tree efterladte Børn i saa inderlige Hjerters Følelser, at vor Pen ikke mægter at tolke hendes Hjertes Værd. - Fred, Guds, den Eviggodes, Fred omsmille den Gravhøi, der dækker dit Støv. Trøsten er fra Gud: Vi sees igjen! Middelfart den 18 Februar 1823. Den Forevigedes efterladte Børn. J. S. Hansen. Anne Kierstine Hansen. H. J. Møller, paa Konen A. S. S. Hansens Vegne.
Odense Adresse-Contoirs Efterretninger, 1828-02-22
Theatret i Odense. Søndagen den 24 Februar 1828 opføres: De onde Luner, Skuespil i 4 Atter af Kogebue, oversat ved N. T. Bruun. Onsdagen den 27 Februar 1828. Uglspil eller Fastelavns Mandag, originalt Lystspil i 5 After af Balthasar Vang, D. J. Titchen.
Odense Adresse-Contoirs Efterretninger, 1828-02-22
Skuespil i Nyborg. Torsdagen den 28 Februar 1828 opføres: De onde Luner,
Odense Adresse-Contoirs Efterretninger, 1828-02-22
Skuespil i 4 After af Kobebue, oversat ved N. T. Bruun, Fredagen den 29 Februar: Uglspil eller Fastelavns Mandag, originalt Lystspil i 5 Akter af Balthasar Bang. P. J. Titchen.
Odense Adresse-Contoirs Efterretninger, 1828-02-22
Fredagen den 29 Februar er Middagspisning i Odense Klub, og derpaa om Eftermiddagen Kl. 5 Generalforsamling, hvor da endelig Bestemmelse, Lovene betræffende, vil vorde taget Direktionen.
Odense Adresse-Contoirs Efterretninger, 1828-02-22
Undertegnede har nedsat sig her i Byen som Kobbersmed, Jdet jeg herved anbefaler mig til Enhver, Inden- og Udenbyes som ville forunde mig deres Arbeide, lover jeg Enhver reel og billig Behandling, og smigrer mig med det Haab, at erhverv mig deres Tilfredshed, hvertil jeg stedse skal stræbe at gjøre mig værdig. Assens den 9 Februar 1828. A. Haugsted.
Odense Adresse-Contoirs Efterretninger, 1828-02-22
En Trolleborg Seminarist, der har 1ste Karakteer og godt Anbefalinger, ønsker sig en Kondition til Mai som Huuslærer eller Substitut i en Skole. De herpaa Reflecterende bedes at aflægge en Billet paa Adressekontoiret, mærket L. B.
Odense Adresse-Contoirs Efterretninger, 1828-02-22
En examineret Jurist, der med Attester kan godtgjøre at have i endeel Aar udført de administrative Forretninger ved Jorde godsers Forvaltning til Vedkommendes Tilfredshed, og kan stille Sikkerhed for Oppebørseler, ønsker Emploi til 1 Mai. Adressekontoiret giver nærmere Underretning.
Odense Adresse-Contoirs Efterretninger, 1828-02-22
En Dreng af en ordentlig Familie, som tillige er konfirmeret, kan til Paaske blive antaget i Lære hos S. Knugen, Nyborg den 19 Februar 1828. Kleinsmedmester. En næsten nye Eenspændervogn med 2 Stole anvises tilkjøbs fra Adressekontoiret.
Odense Adresse-Contoirs Efterretninger, 1828-02-22
Nogle 100 Stkr. forskjellige Stikkelsbær- og spanske RipsBuske, samt ægte Provinds Rosenbuske ere at bekomme hos Gartner C. Warnecke paa Kjersgaard.
Odense Adresse-Contoirs Efterretninger, 1828-02-22
Et eller to smaae Værelser med Kjøkken ønskes til Leie til Paaske Flyttetid. Adressekontoiret anviser den Søgende. Pottemager=Leiligheden i Gaarden No. 331 inden for Vesterport, med komplet Jnventarium af alle Slags, er underhaanden at faae til Leie til Paaske Flyttetid, naar Man derom henvender sig enten personlig eller i portofrie Breve til Erichsen, paa Røilund pr. Kolding.
Odense Adresse-Contoirs Efterretninger, 1828-02-22
Hvor en Leilighed af 2 gode Værelser med Kjøkken og videre, enten i Byen eller uden for Portene, til Paaske Flyttetikan erholdes, bedes strax opgivet tilligemed nøieste Priis i en billet til Adressekontoiret, mærket A. B. C.
Odense Adresse-Contoirs Efterretninger, 1828-02-22
En Landeiendom, beliggende i en behagelig Egn, imellem Odense og Assens, med gode Bygninger i en regelmæssig og lukket Fiirkant, er underhaanden at faae tilkjøbs. Ti dette Sted er et Areal af henved 40 Tdr. Land, og dertil ypperlig og overflødig Gjerdselskov og Tørveskiær. Nærværende Eier driver Jorderne med 2 Heste og holder 6 a 7 Køer. Nærmer Underretning erholdes hos Prokurator Marckmann i Assens. Sletterodgaard, i Fielsted Sogn, Wends Herred, hvis smukke Bygninger og fortrinlige Jorder ere noksom bekjendte, agter Eieren, formedelst anden Bestemmelse, underhaanden at bortsælge. Gaarden staaer for 6 Tdr. 4 Skpr. frit Hartkorn, forrer og græsser 20 Køer og 6 Heste, foruden Opdræt og Faar og er frigjort for Hæftelsen til Banken.
Odense Adresse-Contoirs Efterretninger, 1828-02-22
Under Bygholms Gods, Hatting Sogn, Erichnaur Bye, er en velbygget Gaard med fuld Besætning og Jnventarium af Æde= og Sædekorn, samt Avlsredskaber, fæsteledig. Gaarden staaer for Hartkorn 6 Tdr. 4 Skpr., har et Areal af omtrent 66 Tdr. Land og kan strax tiltrædes, naar Man desangaaende henvender sig til Eieren paa Bygholm, ved Horsens.
Odense Adresse-Contoirs Efterretninger, 1828-02-22
Af Bygholms bekjendte fortrinlige Hollænderie kan 200 Køer med dertil fornødne Meierie=Indretninger og Redskaber, erholdes i Forpagtning til næstkommende 1 Mai, naar Man desangaaende henvender sig til Eieren paa Bygholm, ved Horsens.
Odense Adresse-Contoirs Efterretninger, 1828-02-22
Førstkommende 27 Februar, Kl. 12 Middag, foretages paa Tørsting, Wrads Herreders Tingsted i Brædstrup, Auction overPindz Mølle i Søndervissing Sogn, til Bortforpagtning eller Fæste paa Livstid, efter de Konditioner, som paa Auctionsstedet, vorder bekjendtgjorte. Møllen, som strax kan tiltrædes, er beliggende 2 1/2 Miil fra Horsens, bestaaer af en Rug- og Malt=Qværn, et Grubbe= og et Boghvede=Værk, der drives ved eet Hjul med UnderfaldsVand, og staaer for 1 Td. - Skp. 3 Fdkr. 2 Alb. Ager og Eng, samt 6 Tdr. 3 Skpr. 1 Fdkr. 1 Alb. Hartkorn Mølleskyld, der efter Liebhavernes Ønske kan forøges med 20 til 60 Tdr. Land Hovedgaardstaxt. Af den ved Møllen, paa Landeveien fra Horsens til Nye, værende Broe hæves Broepenge. Lysthavende indbydes. Bygholm den 14 Februar 1828. Thygesen.
Odense Adresse-Contoirs Efterretninger, 1828-02-22
Jfølge Udlæg for resterende Skatter og Fogdens Reqvisition, bliver den Brændeviinsbrænder Grupe tilhørende Gaard No. 587, 588 og 568 paa denne Byes Nørregade stillet til Bortsalg, ved 3 Auctioner, nemlig: første Gang Mandagen den 17 Marts hver Dags Formiddag anden - den 31 Marts. tredie - den 14 April Kl. 11. Denne Gaard bestaaer af: a) et Forhuus, 9 Fag, 2 Etager, indrettet til Beboelse i begge Etager med Kielder under; b) et dito, 7 Fag, 1 Etage, til Stuer og Kamre; c) en Sidebygning til Dandsestrædet, 11 Fag, 1 Etage, til Kjøkken, Brænde= og Tørvehuus re; d) en dito i Østen ud til Nørregade, 10 Fag, 2 Etager, indrettet til Bryggerie og Brænderie, med 2 indmurede Kobberkjedler, den ene omtrent til 8 3/3 Tønde og den anden til 4 Tønders Rum, samt Svaletønde, et Mæskekar og 3 Ølkar; e) en Halvtag Tværbygning i Gaarden, 8 Fag, 1 Etage, og en Heeltag-Tværbygning, 8 Fag, 2 Etager, indrettet til Stald, Vognport, Kornlofte m. v.; f) en beqvem Gaardsplads med 2 Jndkjørseler, samt Brønd og Pompe i Gaarden. Alle ovennævnte Bygninger ere af Muur- og Bindingsværk, og bemærkes det, at der med Gaarden følger 3 i samme værende Kakkellovne. Dette bekjendtgjøres herved, i Overeensstemmelse med Plakaten af 22 April 1817, til Panthavernes Efterretning, ligesom det ogsaa tjener til Lysthavendes Efterretning, at de 2 første Auctioner afholdes paa denne Byes Raadstue, men den tredie i selve Gaarden. Odense den 16 Februar 1828. Reimuth.
Odense Adresse-Contoirs Efterretninger, 1828-02-22
Løverdagen den 25 Februar, Formiddag Kl. 9, bliver i Huset, Nr. 523- 6 i Skulkenborg afholdt offentlig Auction over afg. Brændeviinsbrænder Frederichsens Enkes Efterladenskaber, saasom: et 8 Dags Stueuhr, en Ege Dragkiste med Opsats, Stole, Borde, Linned, Gangklæder, Kjøkkentøi, en Kakkelovn, med Kobbertud og Tromle, en Kobber=Fjerdingskjedel m.m. Ved samme Auction bortsælges ogsaa afdøde Skræder Lars Pedersens Efterladenskab, hvoriblandt et Chatol, en Dragkiste, Sengested og Sengeklæder, samt nogle Gangklæder. Hvilket herved bekjendtgjøres. Odense den 16 Februar 1828. Reimuth.
Odense Adresse-Contoirs Efterretninger, 1828-02-22
Tirsdagen den 26 d. N. bortsælges i Østergaards Skov endeel Ege, Bøge og Gjærdsel.
Odense Adresse-Contoirs Efterretninger, 1828-02-22
Onsdagen den 27 d. M. bortsælges endeel Bøgetræer i Rønningesøegaards Skove.
Odense Adresse-Contoirs Efterretninger, 1828-02-22
Jfølge Proclama, som er læst saavel inden Odense HerredsRet som den Kongelige Lands Overret samt Hof= og Stadsret, indkaldes herved Enhver, som maatte have noget at fordre i Stervboet efter den paa Hesberg under Odense Amt ved Døden afgangne Proprietair Roulund, med 6 og 12 Ugers Varsel, fra sidste Bekjendtgjørelse i Fyens Stifts Aviser og den Kjøbenhavnske Statstidende, at melde dem med disse Fordringer, hos Undertegnede, der har taget dette Boe under Behandling. Odense Herredskontoir den 22 Februar 1828. C. A. Falde.
Odense Adresse-Contoirs Efterretninger, 1828-02-25
No. 31. 57 Aargang. den S. Stifts Kongelig allene privilegerede. Adresse-Avis og Avertissementstidende. 25 Februar 1828. Aandagen overalt i de Danske Stater. Forsendes med Brevposten. Redigeres, trykkes og forlægges af Udgiveren Søren Hempel i Odense.
Odense Adresse-Contoirs Efterretninger, 1828-02-25
Jndhol d. Græsketyrkiske Anliggender (Storherrens foregivne Hattischerif til Rigets Paschaer. Rustninger og Fremmedes Forviisning fra Konstantinopel. Den Orientalske Tilskuers Standsning. Cochranes Tilbagereise). Storbrittannien (Lord Hollands Motion om Dokumenternes Fremlæggelse i Grækersagen). Frankerig (Fortsatte Valgdebatter. Cauchvis Lemaires Dom).
Odense Adresse-Contoirs Efterretninger, 1828-02-25
Jfølge Breve fra Corfu skulde Jbrahim Paschas Forhold gjøre et nyt Besøg af de forenede Admiraler ved Morea nødvendigt. Paa Scio have Grækerne endnu ikke faaet Bugt med Fortet, som faaer jævnlig Undsætning fra den asiatiske Kyst. Lord Cochrane har ganske uformodentlig forladt Græ land, og skal den 13 d. paa Jagten Eenhjørning være ankommen til Portsmouth. Om det er paa Grund af et Vink fra en vis Side eller for i Engelland at søge ny Understøttelse, veed Man endnu ikke.
Odense Adresse-Contoirs Efterretninger, 1828-02-25
Den pohlske Armee er ved en Dagbefaling opfordret til at retfærdiggjøre Keiserens Haab, ifald Begivenhederne skulde kalde den til Strid. Fra Wien erklæres Alt, hvad der har været talt om en særskilt Mission til Petersburg, for Digt.